**Prinsessa** on Arto Halosen ohjaama, yhdessä Paavo Westerbergin ja Pirjo Toikan kanssa käsikirjoittama suomalainen draamaelokuva. *Prinsessa* sai ensi-iltansa elokuvateattereissa 10. syyskuuta 2010 ja nousi ensimmäisellä esitysviikollaan Suomen katsotuimmaksi elokuvaksi. Elokuva piti ykkössijaa hallussaan viiden viikon ajan, nostaen elokuvan näin yhdeksi 2000-luvun menestyneimmistä kotimaisista elokuvista.

*Prinsessa* kertoo todellisesta henkilöstä, Anna Lappalaisesta (1896–1988), joka oli diagnosoitu maanis-depressiiviseksi ja skitsofreniseksi. Elokuva kertoo hänen poikkeuksellisesta elämästään Kellokosken psykiatrisessa sairaalassa "Kellokosken prinsessana".

Synopsis
--------

**Varoitus:  Seuraava kirjoitus paljastaa yksityiskohtia juonesta.**
Sijaiskodista toiseen riepoteltu kabareetanssija Anna Lappalainen (Katja Küttner o.s. Kukkola) päätyy mielisairaalahoitoon, ja pian henkilökunnalle ja muille potilaille selviää, että Lappalainen kärsii voimakkaasta harhasta. Hän kertoo olevansa Prinsessa, kuninkaallinen Buckinghamin palatsista. Vaikka Prinsessa on itsekin hoidettavien joukossa, hänen elämäntehtäväkseen muodostuu lähimmäisten auttaminen.

Prinsessan hovin muodostavat joukko potilastovereita (mm. Krista Kosonen, Peter Franzén ja Pirkka-Pekka Petelius). Hänen hallintoalueensa ulottuu aina Kellokosken kylään ja sen pankin johtajaan (Tapio Liinoja) asti. Hoitohenkilökunta ei kuitenkaan pääse sopuun siitä, onko Prinsessan harhan kanssa myötäeläminen parhaaksi Lappalaiselle. Lääkäri Grotenfelt (Samuli Edelmann) kannattaa moderneja hoitomuotoja ja uusi keksintö, lobotomia, tekee tuloaan myös Suomeen.

Elokuva kertoo yhteiskunnan perspektiivistä katsoen sairaasta ihmisestä, joka olemuksellaan parantaa ja ilostuttaa muita ihmisiä ja ympäristöään. Samalla kun päähenkilö parantaa ympäristöään vallitsevaa terveydenhoitojärjestelmää paremmin ja tehokkaammin, yrittää järjestelmä nujertaa yksilön valovoimaisuuden. Seuraa vuosia kestävä taistelu sairaalan hoitohenkilökunnan ja Anna Lappalaisen välillä hänen identiteetistään ja oikeudesta omaan persoonallisuuteensa. 

Lopulta Kellokosken sairaalasta tulee Prinsessan linna, jonne Anna perustaa hovinsa. Vuosien saatossa valovoimainen ja rakastettava persoona saa osakseen ihailua ja kunnioitusta niin potilastovereilta, hoitohenkilökunnalta kuin koko ympäröivältä kyläyhteisöltäkin.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Katja Kukkola  | … |  Anna Lappalainen
  |
|  Samuli Edelmann  | … |  lääkäri Grotenfelt
  |
|  Krista Kosonen  | … |  Christina von Heyroth
  |
|  Irma Junnilainen  | … |  ylihoitaja Pakalén
  |
|  Pirkka-Pekka Petelius  | … |  potilas Kuronen
  |
|  Peter Franzén  | … |  potilas Saastamoinen
  |
|  Antti Litja  | … |  ylilääkäri Soininen
  |
|  Paavo Westerberg  | … |  lääkäri Lonka
  |
|  Paula Vesala  | … |  hoitaja Elsa
  |
|  Joanna Haartti  | … |  hoitaja Rauha
  |
|  Panu Tuomikko  | … |  hoitaja
  |
|  Tapio Liinoja  | … |  pankinjohtaja Granqvist
  |
|  Pertti Koivula  | … |  lobotomialääkäri Mäkelä
  |
|  Ulla Tapaninen  | … |  Iso-Iita
  |
|  Janne Riekki  | … |  Kellokosken potilas  |

Palkinnot
---------

Elokuvan ohjannut Arto Halonen palkittiin työstään Helsingin kaupungin Kulttuuripalkinnolla, Suomen mielenterveysseuran palkinnolla ja Kansalaistoiminnan valtakunnallisella tunnustuspalkinnolla. Halonen on ensimmäinen kulttuurialan ammattilainen, jolle kansalaistoiminnan tunnustuspalkinto on myönnetty. 

Lappalaista esittänyt Katja Küttner o.s. Kukkola palkittiin työstään parhaan naispääosan Jussi-palkinnolla sekä Suomen Näyttelijäliiton Vuoden elokuvanäyttelijä-palkinnolla. Hänet palkittiin myös Tallinnan elokuvajuhlilla vuoden parhaana naisnäyttelijänä. Viron ohella *Prinsessa* sai elokuvateatteriensi-iltansa Ranskassa 24. elokuuta 2016  ja sen levitysoikeudet on myyty muun muassa Alankomaihin, Belgiaan, Luxemburgiin, Kreikkaan, Ruotsiin, Sveitsiin, Slovakiaan ja Tšekkiin.

Tuotanto
--------

Elokuvan on tuottanut Arto Halonen ja tuotantoyhtiönä toimi Art Films Production pääyhteistyökumppaninaan Mielenterveyden keskusliitto. Elokuvan on kuvannut Hannu-Pekka Vitikainen ja säveltänyt Tuomas Kantelinen. Äänisuunnittelusta vastasivat Samuli Pullinen, Antti Koukonen ja Heikki Innanen. 

Elokuvan pukusuunnittelusta vastasi Ritva Muikku, maskeerauksesta Riikka Virtanen ja lavastuksesta Jukka Uusitalo. Elokuva kuvattiin vuoden 2009 aikana, jolloin ulkokuvauksia tehtiin muun muassa Kellokoskella, Niittylahdessa ja Tukholmassa.

Elokuvasta tehtiin myös Arto Halosen ohjaama menestysmusikaali, jota esitettiin Tampereen Työväen Teatterin suurella näyttämöllä vuonna 2013.

Vastaanotto
-----------

### Arvioita

*Episodi*-lehden Mikael Saarinen antoi elokuvalle neljä tähteä. "Halonen selviytyy ensimmäisestä kokoillan pitkästään kunnialla ja pystyy luomaan mielenkiintoisen ajankuvauksen ja ennen kaikkea henkilökuvan ihmisestä, jonka tahto sananmukaisesti vei läpi harmaan kiven."

*Film-O-Holic*-elokuvasivuston Tina Myllyniemi antoi elokuvalle neljä tähteä ja kommentoi sen kuvaavan "uskottavasti ja koskettavasti ihmisyyden eri puolia; toisaalta vallanhimoa ja kyynisyyttä, toisaalta kykyä asettua toisen ihmisen asemaan."

Helsingin Sanomat antoi elokuvalle kolme tähteä, Veli-Pekka Lehtonen kirjoitti Nyt- viikkoliitteessä 10.9.2010 "Elokuva on ammattimaisesti toteutettu. Keskeiset näyttelijät, säveltäjä Tuomas Kantelinen ja kuvaaja Hannu-Pekka Vitikainen etunenässä luovat Kellokosken sodanjälkeisen ajan ja miljöön uskottavaksi".

### Palkinnot

Elokuva nähtiin lukuisilla festivaaleilla muun muassa Yhdysvalloissa, Saksassa, Japanissa, Italiassa, Kanadassa ja Alankomaissa. Cape Winelands Film Festivaalilla teos palkittiin Parhaan elokuvan Grand Prix Jury -palkinnolla. *Prinsessa* kiersi Yhdysvalloissa useilla paikkakunnilla myös tunnetun kriitikon Harlan Jacobsonin kuratoimassa suositussa Talk Cinema -konseptissa ja sai siellä lämpimän vastaanoton.

Soundtrack
----------

1. Johanna Kurkela: Prinsessalle
2. Anna "Prinsessa" Lappalainen: Muistathan kai
3. Juice Leskinen: Skitsofrenia
4. PMMP: Maria Magdalena
5. Pelle Miljoona: Gabriel
6. Samuli Edelmann: Ihana ilta
7. Olavi Uusivirta: Minä olen hullu
8. Hector: Linnut linnut
9. Vesa-Matti Loiri: Ystävän laulu
10. Jonna Tervomaa: Se ei kuulu mulle
11. Nylon Beat: Venäjää
12. Jope Ruonansuu: Enkeleitä toisillemme
13. Kari Tapio: Myrskyn jälkeen
14. Paula Koivuniemi: Kadotettujen sielujen maa
15. Saija Varjus: Adagio
16. Junnu Vainio: Sellaista elämä on
17. Anna "Prinsessa" Lappalainen: Maalaistytön elo kaupungissa
18. Johanna Kurkela: Ah armainen (Caro Mio Ben)

Lähteet
-------

1. ↑  Prinsessa esillä Varsovan mielenterveyskonferenssissa - Prinsessakampanja *www.prinsessakampanja.com*. Viitattu 6.8.2019.
2. ↑  Arto Halonen sai Helsingin kulttuuripalkinnon *Helsingin Sanomat*.  26.11.2010. Viitattu 6.8.2019.
3. ↑  Prinsessan ohjaajalle mielenterveyspalkinto *Yle Uutiset*. Viitattu 6.8.2019.
4. ↑  Arto Halonen sai Kansalaistoiminnan palkinnon *ts.fi*.  14.10.2010. Viitattu 6.8.2019.
5. ↑  Tänään televisiossa: Jussilla palkittu Katja Küttner Prinsessa-elokuvassa *Me Naiset*.  26.12.2013. Viitattu 6.8.2019.
6. ↑  Katja Küttner palkittiin vuoden 2010 elokuvanäyttelijänä - Suomen Näyttelijäliitto - Finlands Skådespelarförbund ry *www.nayttelijaliitto.fi*.  Arkistoitu 20.4.2021. Viitattu 6.8.2019.
7. ↑  Arto Halosen ohjaama Prinsessa teatterilevitykseen Ranskaan *www.karjalainen.fi*. Viitattu 6.8.2019.
8. 1 2 3  Prinsessa *Elonet*. Viitattu 6.8.2019.
9. ↑  Prinsessa muuttaa musikaalinäyttämön mielisairaalaksi *Yle Uutiset*. Viitattu 6.8.2019.
10. ↑  Prinsessa – elokuvan arvostelu *Episodi.fi*. Viitattu 6.8.2019.
11. ↑  Tina Myllyniemi: Prinsessa • Valkokangas *Film-O-Holic.com*.  10.9.2010. Viitattu 6.8.2019.
12. ↑  Halosen Prinsessa-elokuva palkittiin Etelä-Afrikassa *ts.fi*.  28.3.2011. Viitattu 6.8.2019.
13. ↑  PRINCESS (2010) *www.hannahbillingham.com*. Viitattu 6.8.2019.

Aiheesta muualla
----------------

* Finnkino (Arkistoitu – Internet Archive)
* Oikean prinsessan tarina (PDF)
* Elokuvan taustaa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Arto Halonen |
| --- |
|  |
| Pitkät elokuvat (ohjaus) | 
* Prinsessa (2010)
* Isänmaallinen mies (2013)
* The Guardian Angel – Suojelusenkeli (2018)

 |
|  |
| Dokumenttielokuvat (ohjaus) | 

|  |  |
| --- | --- |
| 1980-luku | 
* Aaro Iivari Aukusti, maanviljelijän poika (1988)

 |
|  |
| 1990-luku | 
* Valo varjon takana (1991)
* Valoa - erään elokuvan anatomia (1991)
* Ringside (1992)
* Veren perintö (1993)
* Karmapa - jumaluuden kaksi tietä (1998)
* Karmapa - matka maailman katolla (1998)
* Unelmoija ja unikansa (1998)

 |
|  |
| 2000-luku | 
* Taivasta vasten (2000)
* Tynnyrimies (2004)
* Kuuban valloittajat (2005)
* Legenda (2005)
* Pavlovin koirat (2005)
* Kohtaamisia Kuubassa (2007)
* Pyhän kirjan varjo (2008)
* Hyvitys (2008)
* Magneettimies (2009)
* Strengin puutarhassa (2009)

 |
|  |
| 2010-luku | 
* Prinsessan hovissa (2010)
* Sinivalkoinen valhe (2012)
* Valkoinen raivo (2015)
* Takaisin valoon (2018)

 |

 |
|  |
| TV-elokuvat (ohjaus) | 
* Onnellinen hääpäivä (1993)
* Koti (1995)

 |
|  |
| Lyhytelokuvat (ohjaus) | 
* Suuri metsästäjä (1983)
* Talvipäivän seisaus (1983)
* Ora et lambora (1984)
* Taivaanrannan taa (1984)
* Sanktio (1984)
* Seitsemän oikein (1985)
* Ensi jouluna (1986)
* Kehitys (1986)
* Kahdet kasvot (1987)
* Arina (1987)
* Turisti (1990)

 |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Linkitetty data: Prinsessa (Q11888843) |
| --- |
|  |
| esiintymä kohteesta | elokuva |
|  |
| lajityyppi | draamaelokuva |
|  |
| ohjaaja | Arto Halonen |
|  |
| käsikirjoittaja | Arto Halonen, Paavo Westerberg |
|  |
| säveltäjä | Tuomas Kantelinen |
|  |
| näyttelijä | Katja Küttner, Samuli Edelmann, Krista Kosonen, Peter Franzén, Pirkka-Pekka Petelius |
|  |
| alkuperämaa | Suomi |
|  |
| alkuperäiskieli | suomi |
|  |
|   | SPARQLHaku löytää elokuvat, jotka täyttävät kaikki valitsemasi ehdot. (hakuohje)Mallineen hakukäyttöliittymä vaatii toimiakseen asetuksista linkitetty data -pienoisohjelman. |

 |